Romaani sündmused toimuvad 12. sajandil, peateemaks on võitlus Inglismaa põliselanike anglosakside ja Prantsusmaalt tulnud vallutajate normannide vahel. Ajalooline tegelane on kuningas Richard Lõvisüda - silmapaistvalt vapper ja suure füüsilise jõuga rüütel -, kes pea terve oma valitsusaja veetis sõjakäikudel. Scott on teda tugevasti idealiseerinud. Romaanis esineb kuningas Richard inkognito rändava Musta Rüütlina. Kuningas võitleb oma venna John Maata, auahne ja upsaka, tihti oma alluvatega tülitseva printsi ja teda toetavate feodaalide vastu. Scotti arvates on kuningavõim jõud, mis peab kehtestama õiglase korra riigis.